
Narvas Raekoja hoones esimesel korrusel asuva
ruumi üldpindalaga 53,4 m² üürile andmiseks

avaliku kirjaliku enampakkumise 

tulemuste kinnitamine
1. ASJAOLUD JA MENETLUSE KÄIK
Vastavalt Narva Linnavalitsuse 19.05.2023 korraldusele nr 360-k kuulutati välja avalik kirjalik enampakkumine Narvas Raekoja hoones esimesel korrusel asuva ruumi üldpindalaga 53,4 m² järgmistel tingimustel:
•
kasutusotstarve 

-
töötuba (näiteks šokolaadi-martsipani töötuba,
teetuba, käsitöötuba, õpikoda);

•
üürilepingu kehtivusaeg
-
10 aastat; 










(edaspidise pikendamise võimalusega);

•
üüritasu alghind

-
75 euro/kuu;
•
osavõtutasu


-
32 eurot; 

•
tagatisraha


-
225 eurot 

ja üürilepingu lisatingimustel:

· kommunaalmaksete (vesi ja elekter) tasumine vastavalt tegelikule tarbimisele alates lepingu sõlmimisest;
· hoone soojus- ja hoolduskulude tasumine proportsionaalselt üürniku kasutatavate ruumide suurusele lepingu sõlmimisest;

· lepingu tingimuste täitmiseks vajalikute seadmete soetamine ja paigaldamine 1. korrusel asuvatesse ruumidesse linnavara üürniku kulul; 
· ruumide parendamine või muude ehitus- või viimistlustööde teostamine üürileandjalt kirjaliku kooskõlastuse saamisel;

· üürileandja ei hüvita üürniku kulutusi, mis on tehtud/kavandatud hoone ja selles asuvate ruumide parendamiseks, ega maksa üürilepingu lõppemisel hüvitist parendustest tingitud ruumide väärtuse suurenemise eest;
· üüritasu arvestamine üürilepingu sõlmimise päevast;

· töötoa avamine kolme kuu jooksul pärast üürilepingu sõlmimist;

· töötoa tööaja (lahtiolekuaja) ühildamine Raekoja hoone tööajaga kuni kella 22.00. Raekoja hoones pärast 22.00 toimuvate ürituste korral üürilevõtja soovil töötoa tööaja muutmine, kooskõlastades selle eelnevalt Narva Linnavalitsuse Linnamajandusametiga.

Enampakkumise kuulutus avaldati 25.05.2023 Narva linna kodulehel ja kohalikus ajalehes Narvskaja Gazeta.
Enampakkumine toimus 15.06.2023. a kell 10.00 linnamajandusametis aadressil Narvas Peetri plats 3-23 (IV korrus).

Avalikul kirjalikul enampakkumisel osalemiseks tuli esitada e-posti aadressile narvahanked@narva.ee kuni 14. juuni 2023 kella 16.00-ni digitaalselt allkirjastatud pakkumus, märkides allkirjastatud dokumendi konteineri nimes ainult vara nimetuse – Raekoja hoone, 1. korrusel asuvad ruumid üldpinnaga 53,4 m².
14.06.2023 määratud ajaks laekus e-aadressile narvahanked@narva.ee üks pakkumus – OÜ Narva Catering. 
Osaleja OÜ Narva Catering, reg kood 11129458, pakutud üürisumma on 80.00 (kaheksakümmend) eurot kuus ja olid esitatud kõik nõutud dokumendid.
Narvas Raekoja hoones esimesel korrusel asuva ruumi üldpindalaga 53,4 m² üüriõigus müüdi hinnaga 80.00 (kaheksakümmend) eurot kuus osalejale OÜ Narva Catering, reg kood 11129458.
Enampakkumise kohta on koostatud 15.06.2023.a. ja 28.06.2023. a avaliku kirjaliku enampakkumise protokollid (Lisa 1, lisa 2).
Osaleja ei ole esitanud Ametile mingeid kaebusi ning proteste enampakkumise korraldamise või toimumise kohta vastavalt Narva Linnavolikogu 17.03.2005 määruse nr 14 „Linnavara kasutusse andmise kord” §-le 42.

2. ÕIGUSLIKUD ALUSED

Narva Linnavolikogu 17.03.2005 määruse nr 14 „Linnavara kasutusse andmise kord” § 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

3. OTSUS
3.1.
Kinnitada Narvas Raekoja hoones keldrikorrusel asuvad ruumid üldpindalaga 53,4 m² kasutusse andmiseks 15.06.2023 toimunud avaliku kirjaliku enampakkumise tulemused (vastavalt lisatud 26.06.2023 avaliku kirjaliku enampakkumise protokollile) ning enampakkumise võitjaks OÜ Narva Catering, reg kood 11129458.

3.2.
Narva Linnavalitsuse Linnamajandusametil sõlmida Osaühinguga Narva Catering, reg kood 11129458, punktis 3.1. nimetatud linnavara üürileping vastavalt kehtestatud enampakkumise tingimustele.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnavalitsuse Linnakantseleil teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

